Loku kuyincabhayi tikwetifundziswa takitsi kutsi kumele kube ngito letihola indlela tikhombisa bantfu kutsi imihambo nemasiko kungumgogodla wentfutfuko eveni. Kutawumele hulumende ente tinhlelo letitawuya emakhaya lapho basekhona laba labatiko ngemasiko nemihambo yesive. Kungenjalo sitawumuka nemanti sihleka. Kumele kwengulwe lulwelwesi lapha ebusweni babo kute babone kutsi imphilo lebeyiphilwa ngulabadzala bebayiphila batsakasile futsi ite lobulwane lesebukhona kubantfu bendzabuko.